ผมเป็นผู้ชายนะครับ คือตอนเเรกผมรู้สึกเจ็บบริเวณหัวนม แล้วผ่านไปสักเดือนกว่าๆก็ยังเจ็บอยู่ พอมาจับดูอีกที่มันเป็นเหมือนก้อนอะไรก็ไม่รู้ แข็งๆเจ็บด้วย เลยกลัวครับ อยากรู้ว่าเป็นอะไรมากไม อันตรายหรือป่าวครับ
สวัสดีค่ะ อาการเจ็บที่หัวนมดังกล่าวมานั้น อาจจะเกิดจากโรคทางผิวหนังที่บริเวณหัวนมเช่นผื่นผิวหนังอักเสบจากภูมิแพ้ผิวหนัง ผื่นผิวหนังอักเสบจากการสัมผัสสารที่แพ้เช่นจากผลิตภัณฑ์ที่ใช้ หรือเกิดจากการเสียดสีของเสื้อผ้าแรงๆที่บริเวณหัวนม การมีรูขุมขนอักเสบ ซึ่งหากมีการติดเชื้ออาจมีฝีหนองและก่อให้เกิดการเจ็บปวดมาก ส่วนเรื่องเนื้องอกหรือเนื้อร้ายที่เต้านมนั้นแม้พบในเพศชายได้ แต่พบได้น้อยมากๆค่ะแนะนำการสังเกตอาการอย่างใกล้ชิด หากคลำได้ก้อนชัดเจน กดเจ็บ ก้อนแข็ง ควรไปพบแพทย์เพื่อตรวจให้ได้การวินิจฉัยอย่างแน่ชัดต่อไป ถ้าเป็นการติดเชื้อก็ควรได้รับยาฆ่าเชื้อที่ตรงกับโรคต่อไปค่ะเบื้องต้นไม่ไปคลำหรือกดบริเวณดังกล่าวบ่อยๆ รับประทานยาแก้ปวดได้ ใส่เสื้อผ้าที่ระบายอากาศได้ดี ไม่อับชื้นหรือกดทับบริเวณหัวนม